Sigrid Moldestad

**Sigrid Terese Moldestad** (født 1972) er en norsk folkemusiker, felespiller, sanger, låtskriver, artist og skuespiller. Hun er oppvokst i Breim i Gloppen kommune. 

Hun har gitt ut flere soloalbum og spiller fast med musikere som Sigbjørn Apeland (trøorgel), Anders Bitustøyl (bass), Jørgen Sandvik (gitarer), Roald Kaldestad (gitarer) og Kåre Opheim (trommer). Hun har arbeidet med produsent Yngve Leidulv Sætre på *Vere her* fra 2017 og *Tonen i meg* fra 2021. Hun ga ut diktplaten *Brevet til kjærleiken* med tonesatte dikt av Jan-Magnus Bruheim og produsert Kato Ådland i 2014. Platene* Sandkorn* (2010) og *Himlen har sove bort mørkret* (2012) var produsert av Morten Skage.

Hun har også arbeidet som skuespiller ved Den Nationale Scene i Bergen (*Tone Glimmerdal* i 2016) og ved Det Vestnorske Teateret i forestillingene *Heim*, en vestlandsk krønike i 4 deler skrevet av ulike vestnorske forfattere. 

Hun er utdannet ved Ole Bull Akademiet og spiller sammen med Håkon Høgemo og Einar Mjølsnes i Gamaltnymalt som fikk Spellemannprisen 2005 i klassen folkemusikk/gammeldans for debutplata *[[Gamaltnymalt]]*. Hun spiller i duoen Spindel sammen med Liv Merete Kroken, Ivar Kolve, Olav Tveitane og Dagfinn Andersen. De har gitt ut platene *Spindel* og *Aminje*. Spindel deltok med Christine Guldbrandsen under Eurosong 2006. Moldestad, Kroken og Unni Løvlid var tidlig på 2000 tallet aktive som folkemusikktrioen Fjøgl. Sammen skapte de folkemusikk-kabareter med flere forestillinger i samarbeid med Tore Nysæther. 

Hun vant Spellemannprisen 2007 i klassen Folkemusikk/gammaldans, for plata *Taus*. I 2008 fikk hun Gloppen kommunes kulturpris og ble i 2010 tildelt Folkelarmprisen som Årets folkemusiker. Samme år fikk hun Fylkeskulturprisen i Sogn og Fjordane. I 2012 er hun tildelt Hilmarprisen og Vossajazzprisen. For albumet *Breim* ble hun nominert til Spellemannprisen 2023 i klassen tradisjonsmusikk og til Folkelarmprisen 2024 i klassen årets dokumentasjon.

Hun gikk på Firda videregående skole fra 1988 til 1991, og arbeidet i NRK Sogn og Fjordane mot slutten av 1990-tallet. Hun ble Fulltids frilansmusiker fra 2000 og fikk arbeidsstipend fra Statens kunstnerstipend i 2001 og 2002. 

## Diskografi
;Album
**[[Gamaltnymalt]]* (2005), med Einar Mjølsnes & Håkon Høgemo
**[[Taus &ndash; felefortellingar]]* (2007)
**[[Sandkorn]]* (2010)
**[[Himlen har sove bort mørkret]]* (2012)
**[[Brevet til kjærleiken &ndash; Tekstar av Jan-Magnus Bruheim|Brevet til kjærleiken]] – tekstar av [[Jan-Magnus Bruheim]]* (2014)
**[[Så ta mitt hjerte &ndash; Dei beste songane]]* (2015)
**[[Vere her]]* (2017)
* *Tonen i meg* (2021)
* *Regndråpeborna* (Grappa Musikkforlag, 2023)
* *Breim* (Grappa Musikkforlag, 2023)

;Singler
**Eg ser inn i augo dine* (2009)
**Ser deg tilbake* (2012)
**Vintersong* (2015)
**Det var du (Bergteken)* (2017), med Aasmund Nordstoga
**Eg vil vere her* (2017)
**Kanskje kjem det ein dag* (2017)
**Snø i eit andlet* (2017), med Aasmund Nordstoga
### Spindel
;Album
**[[Spindel (album)|Spindel]]* (2001)
**[[Aminje]]* (2005)
;Singler
**Du och jag Alfred* (2005)
;Deltar på
* Merit Hemmingson: *Carpe Diem* (1996)
* Merit Hemmingson: *[[På nya vingar]]* (1996)
* Blåmann Blåmann: *[[Blåmann Blåmann (album fra 2001)|Blåmann Blåmann]]* (2001)
* Norsk Folkemusikk- og Danselag: *[[www.folkogdans.no vol. 1]]* (2001)
* Music Export Norway: *[[World Traditional]]* (2004)
* Christine Guldbrandsen: *[[Christine (album)|Christine]]* (2007)
* Music Export Norway: *[[Norway World and Traditional 2nd Edition]]* (2008)
* Aslak Brimi & Erlend Viken: *[[Duo (Aslak O. Brimi & Erlend Viken-album)|Duo]]* (2009)
* Storm Weather Shanty Choir: *[[Way Hey (and Away We'll Go)]]* (2009) 
* Olle Linder: *[[Fullt av folk]]* (2010)
* Heilo: *[[Norsk brygg]]* (2010)
* Nascente: *[[Beginner's Guide to Scandinavia]]* (2011)
* Tønder Festival: *[[Tønder Festival 2011]]* (2011)
* Lothe: *[[Blå song (Lothe-album)|Blå song]]* (2012)
* Karl Seglem: *Som Spor* (2012) 
* Liv Kreken: *Siste dansen* (2013)
* Liv Kreken: *[[Dim sum (album)|Dim sum]]* (2013)
* Real Ones: *[[Tonight Only Tonight/The Morning After]]* (2013)
* Christianssand Ensemble: *[[Etterskjelv (album)|Etterskjelv]]* (2013)
* Førdefestivalen: *[[Førdefestivalen 1990&ndash;2014: 25 år]]* (2014)
* Orditone: *[[Streif (Orditone-album)|Streif]]* (2014)
* Karl Seglem: *[[Som spor]]* (2014)
* Oddvar Torsheim: *[[Rokkrullat]]* (2014)
* Karl Seglem: *[[WorldJazz]]* (2015)
* Nordic Notes: *[[Nordic Notes Vol. 3: Folk aus Norwegen]]* (2016)
* Dagland: *[[Round & Round (Dagland-album)|Round & Round]]* (2016)
* Knut Kjøk: *[[Fele (Knut Kjøk-album)|Fele]]* (2018)
* Karl Seglem: *Nunatak* (2019) 

## Se også
* Liste over kjente elever ved Firda videregående skole

## Referanser


## Eksterne lenker
* 
* norcd.no Om *Gamaltnymalt*.